An pagdugang o adisyon (Ingles: addition), harus pigsisignipika gamit an simbolong plus na , iyo saro sa apat na basehang operasyon kan aritmetika, an iba iyo an pag-ina, pagpadakul, asin pagbanga. An adisyon kan duwang bilog na bilang iyo minaresulta sa kabilugang bilang o suma kan pinagsalak na mga bilang. Halimbawa, sa tampok na ladawan, nagpapahiling nin kombinasyon kan tolong (3) mansanas asin duwang (2) mansanas, kaya igwa nin limang mansanas sa kabilugan. An obserbasyong ini iyo kaparehas sa matematikong ekspresyon na  (3 plus 2 iyo minatao nin 5).